

**ประกาศเทศบาลตำบลโพน**

เรื่อง ประกาศระเบียบการแข่งขันฟุตบอลแพรวาคัพ ครั้งที่ ๑๘

 \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ตามที่เทศบาลตำบลโพน ร่วมกับหน่วยงานราชการ ภาคเอกชน ผู้นำหมู่บ้านและประชาชนในพื้นที่เขตเทศบาลตำบลโพน ได้กำหนดจัดโครงการแข่งขันฟุตบอลแพรวาคัพ ครั้งที่ ๑๘
ในระหว่างวันที่ ๒๐ – ๓๐ ตุลาคม ๒๕๖๖ โดยกำหนดให้มีการแข่งขันกีฬาฟุตบอลชาย ออกเป็น ๓ รุ่น คือ รุ่นอายุ ๑๓ ปี รุ่นประชาชนทั่วไป และรุ่นอาวุโส ในการนี้เทศบาลตำบลโพน จึงประกาศระเบียบการแข่งขันฟุตบอลแพรวาคัพ ครั้งที่ ๑๘ ดังนี้

**ข้อ ๑ การแข่งขันครั้งนี้มีชื่อว่า**

- การแข่งขันฟุตบอลแพรวาคัพ ครั้งที่ ๑๘

**ข้อ ๒ ประเภทการแข่งขัน**

 - การแข่งขันฟุตบอลชาย ๑๑ คน แบ่งออกเป็น ๓ รุ่น คือ

 ๒.๑ รุ่นอายุ ๑๓ ปี

 ๒.๒ รุ่นประชาชนทั่วไป

 ๒.๓ รุ่นอาวุโส

**ข้อ ๓ จำนวนนักกีฬาและเจ้าหน้าที่/จำนวนทีม**

๓.๑ รุ่นอายุ ๑๓ ปี

 ๓.๑.๑ รับสมัครจำนวน ๔ ทีม ทีมที่สมัครเข้าร่วมการแข่งขัน ให้ส่งรายชื่อนักกีฬาเข้าร่วมแข่งขันได้ทีมละไม่น้อยกว่า ๑๕ คน และไม่เกิน ๒๕ คน

 ๓.๑.๒ สามารถเปลี่ยนตัวผู้เล่นได้ไม่จำกัดครั้ง เปลี่ยนออกแล้วสามารถกลับเข้าได้อีก

 ๓.๑.๓ ให้มีเจ้าหน้าที่ประจำทีมได้ ๕ คน ประกอบด้วย

- ผู้จัดการทีม ๑ คน

- ผู้ฝึกสอน ๑ คน

- ผู้ช่วยผู้ฝึกสอน ๒ คน

- เจ้าหน้าที่ทีม ๑ คน

๓.๒ รุ่นประชาชนทั่วไป

 ๓.๒.๑ รับสมัครจำนวน ๑๖ ทีม ทีมที่สมัครเข้าร่วมการแข่งขัน ให้ส่งรายชื่อนักกีฬาเข้าร่วมแข่งขันได้ทีมละไม่น้อยกว่า ๑๕ คน และไม่เกิน ๒๕ คน

 ๓.๒.๒ สามารถเปลี่ยนตัวผู้เล่นในระหว่างการแข่งขันอนุญาตให้เปลี่ยนตัวผู้เล่นได้ ๕ คน (รวมผู้รักษาประตู)

 ๓.๒.๓ ให้มีเจ้าหน้าที่ประจำทีมได้ ๕ คน ประกอบด้วย

- ผู้จัดการทีม ๑ คน

๒/ผู้ฝึกสอน...

-๒-

- ผู้ฝึกสอน ๑ คน

- ผู้ช่วยผู้ฝึกสอน ๒ คน

- เจ้าหน้าที่ทีม ๑ คน

๓.๓ รุ่นอาวุโส

๓.๓.๑ รับสมัครจำนวน ๔ ทีม ทีมที่สมัครเข้าร่วมการแข่งขัน ให้ส่งรายชื่อนักกีฬาเข้าร่วมแข่งขันได้ทีมละไม่น้อยกว่า ๑๕ คน และไม่เกิน ๒๕ คน

 ๓.๓.๒ สามารถเปลี่ยนตัวผู้เล่นได้ไม่จำกัดครั้ง เปลี่ยนออกแล้วสามารถกลับเข้าได้อีก

 ๓.๓.๓ ให้มีเจ้าหน้าที่ประจำทีมได้ ๕ คน ประกอบด้วย

- ผู้จัดการทีม ๑ คน

- ผู้ฝึกสอน ๑ คน

- ผู้ช่วยผู้ฝึกสอน ๒ คน

- เจ้าหน้าที่ทีม ๑ คน

**ข้อ ๔ คุณสมบัติของทีมและนักกีฬาที่จะสมัครเข้าแข่งขัน**

 - ผู้สมัครเข้าร่วมการแข่งขัน ต้องมีคุณสมบัติตามหลักเกณฑ์ ดังต่อไปนี้

 ๔.๑ สำหรับรุ่นอายุ ๑๓ ปี นักกีฬาต้องเกิดปี พ.ศ.๒๕๕๓ หรือหลังปี พ.ศ.๒๕๕๓

 ๔.๒ สำหรับรุ่นอาวุโส ในแต่ละทีมมีสิทธิ์ส่งทีมนักกีฬาภายใต้หลักเกณฑ์ ดังนี้

 - ผู้รักษาประตู มีอายุตั้งแต่ ๔๐ ปีขึ้นไป

 - ผู้เล่นกลุ่มอายุตั้งแต่ ๔๐ - ๔๔ ปี ลงทำการแข่งขันได้ไม่เกิน ๕ คน

 - ผู้เล่นกลุ่มอายุตั้งแต่ ๔๕ - ๔๙ ปี ลงทำการแข่งขันได้ไม่เกิน ๓ คน

 - ผู้เล่นกลุ่มอายุตั้งแต่ ๕๐ ปีขึ้นไป ลงทำการแข่งขันได้ไม่เกิน ๒ คน

 - หากกลุ่มอายุใดมีจำนวนผู้เล่นไม่ครบตามเกณฑ์ดังกล่าว สามารถนำผู้เล่นกลุ่มอายุมากกว่าลงมาทำการแข่งขันได้

 ๔.๓ สำหรับรุ่นประชาชนทั่วไป ทีมที่จะส่งเข้าร่วมแข่งขันต้องถือเอาพื้นที่ของจังหวัดกาฬสินธุ์เป็นภูมิลำเนาของทีม

๔.๔ นักกีฬาที่จะเข้าร่วมแข่งขันต้องเป็นผู้มีชื่อในทะเบียนบ้านตามภูมิลำเนาของทีม (พื้นที่จังหวัดกาฬสินธุ์) โดยมีชื่อในทะเบียนบ้านมาแล้วไม่น้อยกว่า ๙๐ วัน นับถึงวันที่ ๑๖ ตุลาคม ๒๕๖๖ หรือปฏิบัติงานในองค์กรราชการ/รัฐวิสาหกิจที่ตั้งอยู่ในเขตภูมิลำเนาของทีมที่สังกัดมาแล้วไม่น้อยกว่า ๓๐ วัน นับถึงวันที่ ๑๖ ตุลาคม ๒๕๖๕

**๔.๕ สำหรับรุ่นประชาชนทั่วไปสามารถดึงตัวผู้เล่นได้ (นอกเขตจังหวัดกาฬสินธุ์) ได้ไม่เกิน ๕ คน**

**ข้อ ๕ เอกสารประกอบการสมัครเข้าแข่งขัน**

 ๕.๑ ใบสมัครขอเข้าร่วมการแข่งขันของทีม

 ๕.๒ ใบรายชื่อ แผงติดรูปถ่ายนักกีฬา และเจ้าหน้าที่ทีม (รูปถ่ายจริงไม่สวมหมวกและแว่นตาดำ)

 ๕.๓ สำเนาบัตรประจำตัวประชาชน นักกีฬาผู้เล่นลงนามรับรอง หรือใบแทน

๕.๔ สำเนาทะเบียนบ้านนักกีฬาผู้เล่นลงนามรับรองสำเนา

๕.๕ บัตรประจำตัวเจ้าที่ของรัฐ

๓/๕.๖ เอกสารรายชื่อ...

-๓-

๕.๖ เอกสารรายชื่อ และรูปถ่ายนักกีฬาต้องส่งคณะกรรมการจัดการแข่งขันอย่างช้าภายในวันจับฉลากแบ่งสาย เอกสารรายชื่อและรูปถ่ายเมื่อส่งให้คณะกรรมการจัดการแข่งขันแล้วไม่มีสิทธิเปลี่ยนแปลงหรือเพิ่มเติมได้

**ข้อ ๖ การสมัครเข้าร่วมการแข่งขัน**

๖.๑ การรับสมัคร เริ่มรับสมัครตั้งแต่วันที่ ๑๒ กันยายน - ๑๒ ตุลาคม ๒๕๖๖ เวลา ๐๘.๓๐ น. – ๑๖.๓๐ น. (เว้นวันหยุดราชการ) ณ ห้องกองการศึกษา สำนักงานเทศบาลตำบลโพน โดยจะปิดรับสมัครทันที เมื่อครบ ๑๖ ทีม ติดต่อสอบถามได้ที่ ๐๔๓-๐๑๙๙๓๖, ๐๘๙-๐๖๑๐๒๘๐, ๐๘๑-๗๓๙๓๔๗๐ และ [www.poncity.go.th](http://www.poncity.go.th)

๖.๒ ทำการประชุมและจับฉลากแบ่งสาย (เฉพาะรุ่นประชาชนทั่วไป) ในวันที่ ๑๖ ตุลาคม ๒๕๖๖ เวลา ๑๐.๐๐ น. ณ ห้องประชุมใบบุ่นเทศบาลตำบลโพน ผู้จัดการทีมที่ส่งทีมเข้าร่วมการแข่งขันจะต้องเข้าร่วมตามวัน เวลา และสถานที่ ที่คณะกรรมการจัดการแข่งขันฯ กำหนดและสามารถรับตารางการแข่งขันได้ ในวันที่ ๑๘ ตุลาคม ๒๕๖๖

๖.๓ ทีมที่สมัครเข้าร่วมการแข่งขันสามารถสมัครได้ในนาม สถานศึกษา หน่วยงาน องค์กรภาครัฐ และเอกชน หรืออื่นๆ **โดยคุณสมบัตินักกีฬาให้ถือตามข้อ ๔**

๖.๔ นักกีฬามีสิทธิสมัครเข้าร่วมการแข่งขันในนามตัวแทนทีมใดทีมหนึ่งได้เพียงทีมเดียวเท่านั้น

๖.๕ ค่าสมัครให้ถือเป็นรายได้ของคณะกรรมการจัดการแข่งขันเพื่อนำมาเป็นรายจ่ายในการดำเนินการจัดการแข่งขัน จะไม่คืนให้ไม่ว่ากรณีใดๆ

๖.๖ เงินประกันทีม จะคืนให้ก็ต่อเมื่อได้ส่งทีมเข้าทำการแข่งขันครบตามตารางการแข่งขันที่กำหนดไว้หรือตามที่คณะกรรมการจัดการแข่งขันเห็นควรโดยหักค่าปรับใบเหลืองใบแดงออกก่อน

**ข้อ ๗ การดำเนินการจัดการแข่งขัน**

 ๗.๑ สำหรับรุ่นประชาชนทั่วไป เพื่อให้การจัดการแข่งขันดำเนินการไปด้วยความเรียบร้อย คณะกรรมการจะเป็นผู้กำหนด วิธีการจัดการแข่งขันตามความเหมาะสมของจำนวนทีมที่สมัครเข้าร่วมการแข่งขัน (ถ้าจัดการแข่งขันแบบแบ่งสาย และพบกันหมดในสาย ทีมที่มีคะแนนเป็นที่ ๑,๒ ของสายเข้ารอบ) **กรณีที่ทีมมีคะแนนเท่ากัน ไม่นับลูกได้ - เสีย ให้ใช้วิธีจับสลาก ในรอบแรก** (ในรอบต่อไป ถ้าเป็นการแข่งขันแบบแพ้คัดออก ถ้าเสมอกันให้ใช้วิธีเตะจุดโทษ ณ จุดโทษเพื่อหาผู้ชนะ รอบชิงชนะเลิศ ถ้าเสมอกันอีกให้ใช้วิธีเตะลูกโทษ ณ จุดเตะโทษเพื่อหาผู้ชนะเลิศ)

๗.๒ กติกาการแข่งขัน ให้ใช้กติกาของสมาคมฟุตบอลแห่งประเทศไทย ในพระบรมราชูปถัมภ์ และสำนักงานพัฒนาการกีฬาและนันทนาการ กระทรวงการท่องเที่ยวและกีฬา ใช้อยู่ในปัจจุบัน

 ๗.๓ ทีมใดไม่พร้อมที่จะลงทำการแข่งขัน เมื่อผู้ตัดสินให้สัญญาณเรียกให้ลงทำการแข่งขันภายใน ๑๕ นาที และยังไม่ลงทำการแข่งขัน ให้ปรับทีมนั้นเป็นแพ้ ในการแข่งขันครั้งนั้น และถูกตัดการแข่งขันทั้งหมด

๗.๔ ทีมใดไม่มาทำการแข่งขันหรือเจตนาไม่ทำการแข่งขันและไม่มาร่วมพิธีเปิดการแข่งขันให้ทันตามกำหนดการแข่งขันคณะกรรมการจัดการแข่งขันจะพิจารณาลงโทษห้ามเข้าแข่งขันในรายการที่เหลื่อและยกเลิกผลการแข่งขันที่ผ่านมาทั้งหมด (ยกเว้นเหตุสุดวิสัย) ให้คณะกรรมการจัดการแข่งขันพิจารณา

๗.๕ นักกีฬาที่เข้าแข่งขันต้องแต่งกายให้เรียบร้อยเหมือนกันตามแบบและสิ่งที่ได้แจ้งไว้ในใบสมัครในกรณีที่สีเสื้อเหมือนกัน ให้ทีมที่มีชื่อตามหลังในการกำหนดการแข่งขันเปลี่ยนเสื้อสำรอง

๗.๖ ก่อนทำการแข่งขัน นักกีฬาทุกคนจะต้องเข้ารับการตรวจแผงรูปทะเบียนที่สมัครไว้

๔/๗.๗ ในระหว่าง...

-๔-

๗.๗ ในระหว่างการแข่งขันให้นักกีฬาสำรองสวมเสื้อที่มีสีแตกต่างจากเสื้อทีมแข่งขัน

๗.๘ นักกีฬาที่มีชื่อพักการแข่งขันไม่อนุญาตให้อยู่ในที่นั่งผู้เล่นสำรอง

๗.๙ กำหนดเวลาการแข่งขันรุ่นอายุ ๑๓ ปี แบ่งออกเป็น ๒ ครึ่ง ๆ ละ ๒๕ นาที พักระหว่างครึ่งไม่เกิน ๑๕ นาที

๗.๑๐ กำหนดเวลาการแข่งขันรุ่นประชาชนทั่วไป แบ่งออกเป็น ๒ ครึ่ง ๆ ละ ๓๕ นาที พักระหว่างครึ่งไม่เกิน ๑๕ นาที

๗.๑๑ กำหนดเวลาการแข่งขันรุ่นอาวุโส แบ่งออกเป็น ๒ ครึ่ง ๆ ละ ๓๐ นาที พักระหว่างครึ่งไม่เกิน ๑๕ นาที

๗.๑๒ นักกีฬาทุกคนต้องสวมรองเท้าฟุตบอลพื้นยางเท่านั้น

๗.๑๓ หัวหน้าทีมจะต้องมีปลอกแขนแสดงสัญลักษณ์ทุกครั้งที่ลงทำการแข่งขัน

๗.๑๔ สำหรับรุ่นประชาชนทั่วไป คะแนนการแข่งขันให้ถือเกณฑ์การให้คะแนน ดังนี้

ทีมชนะ ได้ ๓ คะแนน

ทีมเสมอ ได้ ๑ คะแนน

ทีมแพ้ ได้ ๐ คะแนน

(หากมีปัญหาอื่นใดที่ไม่ได้ระบุไว้ในการดำเนินการแข่งขัน ให้อยู่ในดุลพินิจของคณะกรรมการจัดการแข่งขัน)

**ข้อ ๘ การรักษามารยาทและบทลงโทษ (เฉพาะรุ่นประชาชนทั่วไป)**

 ๘.๑ นักกีฬาที่ถูกกรรมการผู้ตัดสินคาดโทษหรือลงโทษ

 - ถูกคาดโทษโดยได้รับใบเหลือง ๒ ใบ (นัดละ ๑ ใบเหลือง) ให้พักการแข่งขันนัดต่อไป ๑ ครั้ง

 - ถูกคาดโทษโดยได้รับใบเหลือง แดง ในนัดเดียวกัน ให้พักการแข่งขันในนัด ต่อไป ๑ ครั้ง

 - ถูกคาดโทษโดยได้รับใบแดงให้พักการแข่งขันในนัดต่อไป ๑ ครั้ง

 - ถูกคาดโทษโดยการสะสมใบเหลือง แดง **ยกเลิกในรอบแรก**

 - ถูกคาดโทษโดยได้รับใบแดงจากการทะเลาะวิวาทชกต่อย ให้พักการแข่งขันตลอดการแข่งขัน

 - หากมีนักกีฬาหรือเจ้าหน้าที่ประจำทีมก่อการทะเลาะวิวาทหรือการทำร้ายร่างกายนักกีฬา กรรมการตัดสิน หรือบุคคลอื่น ๆ ระหว่างทำการแข่งขัน ทีมนั้นตลอดจนนักกีฬาและเจ้าหน้าที่ประจำทีมจะไม่มีสิทธิ์เข้าร่วมในการแข่งขันในปีถัดไป

 ๘.๒ ทีมใดฝ่าฝืนส่งนักกีฬาที่ถูกลงโทษให้พักการแข่งขันหรือผิดระเบียบลงทำการแข่งขันให้ปรับทีมนั้นเป็นแพ้ด้วยประตู ๒ : ๐ ในการแข่งขันครั้งนั้น โดยจะว่าคณะกรรมการจัดการแข่งขันไม่แจ้งให้ทราบไม่ได้

๘.๓ นักกีฬาหรือผู้ควบคุมทีมคนใดไม่ปฏิบัติตามระเบียบการแข่งขันหรือประพฤติตนไม่เหมาะสมไม่ว่ากรณีใด ๆ ทั้งภายในและภายนอกสนามแข่งขัน คณะกรรมการจัดการแข่งขันสามารถลงโทษได้ตามควรแก่กรณี

**ข้อ ๙ การประท้วง**

 - ให้ทีมที่จะยื่นประท้วงปฏิบัติดังนี้

 ให้ผู้จัดการทีมหรือผู้ฝึกสอนยื่นประท้วงเป็นลายลักษณ์อักษรต่อคณะกรรมการจัดการแข่งขันพร้อมหลักฐาน และวางเงินประกันการประท้วง ๑,๐๐๐.- บาท ภายใน ๑ ชั่วโมงหลังเสร็จสิ้นการแข่งขัน เงินประกันในการประท้วงจะคืนให้เมื่อการประท้วงเป็นผล หากการประท้วงไม่เป็นผลให้ริบเงินประกันเข้าเป็นเงินสนับสนุนการจัดการแข่งขันฟุตบอลแพรวาคัพ

๕/ข้อ ๑๐ รางวัลการแข่งขัน...

-๕-

**ข้อ ๑๐ รางวัลการแข่งขัน**

๑๐.๑ รุ่นอายุ ๑๓ ปี

 ชนะเลิศ ได้เงินบำรุงทีม ๒,๕๐๐.-บาท (พร้อมถ้วยรางวัล)

รองชนะเลิศอันดับ ๑ ได้เงินบำรุงทีม ๒,๐๐๐.-บาท

รองชนะเลิศอันดับ ๒ ได้เงินบำรุงทีม ๑,๕๐๐.-บาท

รองชนะเลิศอันดับ ๓ ได้เงินบำรุงทีม ๕๐๐.-บาท

 ๑๐.๒ รุ่นประชาชนทั่วไป

ชนะเลิศ ได้เงินบำรุงทีม ๑๖,๐๐๐.-บาท (พร้อมถ้วยรางวัล)

รองชนะเลิศอันดับ ๑ ได้เงินบำรุงทีม ๑๒,๐๐๐.-บาท

รองชนะเลิศอันดับ ๒ ได้เงินบำรุงทีม ๗,๕๐๐.-บาท

รองชนะเลิศอันดับ ๓ ได้เงินบำรุงทีม ๓,๐๐๐.-บาท

 ๑๐.๓ รุ่นอาวุโส

 ชนะเลิศ ได้ถ้วยรางวัล

**ข้อ ๑๑ หากมีปัญหาอื่นใดที่ไม่ได้ระบุไว้ในระเบียบนี้ ให้อยู่ในดุลพินิจของคณะกรรมการจัดการแข่งขัน**

 **คำตัดสินของคณะกรรมการจัดการแข่งขันถือเป็นสิ้นสุด จะอุทธรณ์ใด ๆ ไม่ได้ทั้งสิ้น**

สั่ง ณ วันที่ ๑๘ เดือน กันยายน พ.ศ. ๒๕๖๖

 ลงชื่อ

(นายนิพนธ์ อิงภู)

นายกเทศมนตรีตำบลโพน